Charles Leclerc
Charles Marc Hervé Perceval Leclerc (født d. 16. oktober 1997) er en monegaskisk racerkører, som kører for Formel 1-holdet Scuderia Ferrari.

Formel 1-karriere

Testkører 
Leclerc blev i 2016 del af Ferrari Driver Academy, og testkørte et par gange med Haas, Sauber og Ferrari i løbet af 2016 og 2017.

Sauber 
Leclerc fik sin Formel 1-debut i 2018 sæsonen med Sauber. Han blev her den første monegaskiske kører siden 1994, og efter han scorede sine første point, blev han den første monegaskiske kører til at score point siden 1950. Det var en imponerede debutsæson for Leclerc, som klart præsterede bedre end sin holdkammerat Marcus Ericsson.

Ferrari

2019 
Leclerc skiftede i ved 2019 sæsonen til Ferrari, hvor han erstattede den tidligere verdensmester Kimi Räikkönen.

Leclerc vandt sit første Formel 1 ræs ved Belgiens Grand Prix, dog blev hans sejr overskygget af den tragiske død af Formel 2-køreren Anthoine Hubert, som var omkommet under Formel 2 ræset på banen dagen før.

Leclerc sluttede på fjerdepladsen i kørermesterskabet, i en sæsonen hvor han opnåede 10 podium placeringer og 2 sejre, inklusiv en sejr på Ferraris hjemmebane ved Monza.

2020 
2020 sæsonen var ikke ligeså imponerende. Ferrari havde problemer hele sæsonen, og Leclerc fik kun 2 podium placeringer og sluttede på ottendepladsen i kørermesterskabet på sæsonen.

2021 
2021 sæsonen var nogenlunde den samme historie som året før for Leclerc og Ferrari. Leclerc sluttede på syvendepladsen med en enkelt podium placering. Det var også første år i Leclercs karriere hvor at han ikke var den bedste på hans hold rent pointmæssigt, da hans holdkammerat Carlos Sainz Jr. sluttede over ham på femtepladsen. Dog var forskellen kun 5,5 point mellem de to Ferrari kører.

2022 
Leclerc begyndte 2022 sæsonen på god fod, da han ved Bahrains Grand Prix 2022 tog sin første sejr siden Italiens Grand Prix 2019.

Kilder

Eksterne henvisninger 

Formel 1-kørere fra Monaco